Diari Oficial de la Generalitat Valenciana


Sumari del DOGV 7478, del 04-03-2015 (2015/1861)

RESOLUCIÓ de 26 de febrer de 2015, de la Conselleria d'Educació, Cultura i Esport, per la qual s'acorda l'extinció de l'autorització per cessament d'activitats docents de l'Escola Infantil de primer cicle, de titularitat municipal, denominada La Platja, de Gandia (València).
-----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7478

Data del DOGV
:   04-03-2015

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2015/1861


Data del document
:   26-02-2015

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 26 de febrer de 2015, de la Conselleria d'Educació, Cultura i Esport, per la qual s'acorda l'extinció de l'autorització per cessament d'activitats docents de l'Escola Infantil de primer cicle, de titularitat municipal, denominada La Platja, de Gandia (València). [2015/1861]  
L'expedient ha sigut iniciat a instància de l'Ajuntament de Gandia, titular de l'Escola Infantil de primer cicle denominada La Platja, amb codi 87981915, de Gandia, que sol·licita l'extinció de l'autorització per cessament d'activitats.   
L'expedient ha sigut tramitat per la corresponent direcció territorial competent en matèria educativa, i consta de la documentació exigida per la normativa vigent, així com de l'informe de la Inspecció Educativa.  
  
El centre deixarà d'impartir, a partir del curs 2013/2015, les ensenyances que s'indiquen i que van ser, en el seu moment, autoritzades per mitjà del corresponent conveni de creació de l'escola.  
El cessament d'activitats docents d'esta escola no comporta cap greu perjuí per a l'interès públic.  
Vista la clàusula octava punt d del conveni de creació de l'escola infantil, se'n podrà extingir la vigència per cessament de les activitats de l'escola.  
Vista la clàusula sèptima del conveni de creació de l'escola infantil, el cessament d'activitats finalitzarà la seua aprovació per resolució del conseller competent en matèria d'educació.  
Vista la Llei Orgànica 8/1985, de 3 de juliol (BOE 159, 04.07.1985), reguladora del dret a l'educació; la Llei Orgànica 2/2006, de 3 de maig, d'Educació (BOE 106, 04.05.2006), i el Reial Decret 332/1992, de 3 d'abril (BOE 09.04.1992), sobre autoritzacions de centres docents privats per a impartir ensenyances de règim general no universitàries, modificat pel Reial Decret 131/2010, de 12 de febrer (BOE 12.03.2010), en defecte de normativa específica per als centres docents públics.  
  
Vista la proposta del director general de Centres i Personal Docent de data 17 de febrer de 2015 i de conformitat amb esta, i en l'exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 140/2014, de 5 de setembre, del Consell (DOCV 7355, 08.09.2014), pel qual s'aprova el Reglament Orgànic i Funcional de la Conselleria d'Educació, Cultura i Esport, resolc:  
  
Primer  
L'extinció de l'autorització per cessament d'activitats docents, a partir del curs 2013-2014, de l'escola següent:  
Codi del centre: 07134547.  
Denominació del centre: escola infantil de primer cicle La Platja.  
Domicili: c/ de la Bova, 11.  
Localitat: Gandia (46080).  
Província: València.  
Titular: Ajuntament de Gandia.  
Ensenyances que l'escola té autoritzades: Educació Infantil de primer cicle.  
Ensenyances per a les quals s'extingix l'autorització: Educació Infantil de primer cicle.  
  
Segon  
La dita extinció donarà lloc a la corresponent inscripció en el Registre de Centres Docents de la Comunitat Valenciana.  
  
Tercer  
La present resolució tindrà els seus efectes a partir de l'endemà de la data de publicació en el Diari Oficial de la Comunitat Valenciana; no obstant això, es considera que els seus efectes fan referència a partir del curs escolar 2013-2014.  
  
De conformitat amb el que establixen els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992), i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa (BOE 167, 14.07.1998), contra la present resolució, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la consellera d'Educació, Cultura i Esport, en el termini d'un mes a comptar de l'endemà de ser notificada.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser notificada.  
Per als interessats que no siguen objecte de notificació, els terminis començaran a comptar des de l'endemà de ser publicada en el Diari Oficial de la Comunitat Valenciana.  
  
València, 26 de febrer de 2015.- La consellera d'Educació, Cultura i Esport: María José Catalá Verdet.